Dinu Săraru a murit la vârsta de 92 de ani, iar apropiații își doresc ca cei care l-au admirat își pot lua rămas bun la Sala Mare a Teatrului Național București.
Trupul neînsuflețit al scriitorului și omului de teatru Dinu Săraru a fost adus și depus la Sala Mare a Teatrului Național București în ziua de luni.
Unde și când va fi înmormântat scriitorul Dinu Săraru
Trupul neînsuflețit al scriitorului șiomului de teatru Dinu Săraru a fost plasat în Foaierul Sălii Mari a Teatrului Național pentru un ultim omagiu. Înmormântarea este programată să aibă loc miercuri la cimitirul din Slătioara, județul Vâlcea.
Detalii despre funerariile lui Dinu Săraru
Olimpiodor Antonescu, președintele Fundației Naționale "Niște Țărani" a oferit detaliile despre ultimul drum al scriitorului, pentru cei care își doresc să își ia rămas bun:
"Pe 2 martie 2024 a plecat din această lume un titan al literaturii române, care a pus în centrul valoroasei sale opere, ȚĂRANUL roman dar și universul și civilizația satului romanesc trudind în scrierile sale, și nu numai, pentru păstrarea și propășirea demnității și identității țărănești!
Părintele Fundației Naționale « Niste Țărani » scriitorul Dinu Săraru vă parași această lume, dar nu fară să se oprească în drumul sau spre Slătioara iubită, unde își va dormi somnul de veci, la câteva dintre locurile/instituțiile pe care le-a iubit și cărora le-a schimbat în bine identitatea și valoarea, respectiv, Radiodifuziunea Română, Teatrul Mic și Teatrul Național, dar și în Rimnicul Vilcii, atît de drag sufletului său.
Luni între orele 11.30-14.30 Maestrul va poposi la Teatrul Naţional din București, pentru că cei care l-au cunoscut și i-au apreciat opera și tot ceea ce a făcut de-a lungul a peste nouă decenii de viață, să-i aducă un pios omagiu și să-și ia rămas bun de la Conu Dinu. Dumnezeu să-l odihnească în pace, iar familiei să-i dea putere pentru a putea trece peste acest eveniment nefericit!", a transmis Olimpiodor Antonescu, președintele Fundației Naționale "Niste Țărani".
A murit la 92 de ani
Dramaturg și romancier apreciat, eseist și publicist, Dinu Săraru a stârnit mai multe controverse după 1989. Și-a început cariera jurnalistică în Radiodifuziunea Română, lucrând ca reporter în Redacţia Culturală, în perioada 1950-1960. A scris reportaje și recenzii, iar pentru o vreme a publicat cronică teatrală și literară.
De-a lungul timpului a ocupat mai multe posturi în diferite redacții. A fost secretar general de redacție la Revista Secolul 20 și la Luceafărul. A scris, ca jurnalist, la Scânteia Tineretului, și a fost șef al publicațiilor Televiziunii Române. De asemenea, a ocupat pozițiile de redactor-șef adjunct și apoi redactor șef al Redacției Culturale a TVR.
A fost directorul Teatrului Mic și al Teatrului foarte Mic din București între anii 1977 și 1990. În această calitate, Dinu Săraru a făcut parte din Comitetul Central al PCR.
După Revoluția din 1989 a fost marginalizat, multă vreme, de noua putere. A fost numit la conducerea Teatrului Național, în 2001, mulțumită președintelui, de atunci, Ion Iliescu, pe care l-a susținut în campania electorală. Dinu Săraru a condus această instituție până în 2004 când a demisionat. A decis să se retragă odată cu demisia Ministrului Culturii și Cultelor Răzvan Theodorescu.